
 РЕПУБЛИКА БЪЛГАРИЯ
 Министерство на земеделието и храните 
 Областна дирекция „Земеделие”-Перник
  




П О К А Н А


	В изпълнение на чл. 56ц, ал. 3 и 4 от Правилника за прилагане на Закона за собствеността и ползването на земеделските земи /ППЗСПЗЗ/, във връзка с прилагането на чл. 45, ал. 3, 5 и 6 от ППЗСПЗЗ, Областна дирекция „Земеделие“ – Перник кани лицензирани лица по чл. 12 от ЗКИР да участват в избор на изпълнител за следната услуга:

	Изработване на план на новообразуваните имоти за територията в границите на поземлен имот с идентификатор 78327.150.38 по КККР на с. Цегриловци, общ. Трън, обл. Перник с НТП „За стопански двор“, вид територия „Земеделска“, собственик „Държавата чрез МЗХ“ в стопански двор на бивша организация по § 12 от ПЗР на ЗСПЗЗ.

  Офертата да включва:
· Цена за извършване на услугата;
· Срок за извършване на услугата;
· Лиценз.


  Срок и място за подаване на офертите:
· Срокът за подаване на офертите е 7 /седем/ работни дни, считано от публикуването на поканата на интернет страницата на ОД „Земеделие“ – Перник.
· Офертите може да се подават в ОД „Земеделие“ – Перник на адрес гр. Перник, пл. Кракра № 1, Синдикален дом ет. 8  до 17.00 ч. на 30.10.2026 г. /петък/ или на електронната поща на дирекцията: odzgpernik@mail.bg.

